ભગવાન શિવે તો ચાંદનીનું સૌંદર્ય વેરીને સૃષ્ટિને પ્રમુદિત કરનાર ચંદ્રદેવને મસ્તકે સ્થાન આપ્યું. એ ચંદ્રનો અંશ ગણપતિના મસ્તકે પણ શોભે છે, તેથી જ ગણપતિ વ્રતમાં ચંદ્રદર્શનનો મહિમા છે. ગણેશચોથની ચંદ્રરેખાનું દર્શન તો મંગળકારી છે. અધખીલી પુષ્પકળીનું સૌંદર્ય મોહક બની રહે છે, તેમ વક્ર તેજરેખાનું ક્ષણિક દર્શન પણ આંખને ઝળકાવી જાય છે, ગણપતિના ભક્તિ-સૌંદર્યની અનુભૂતિ કરાવી દે છે. ચતુર્થીના અપૂર્ણ ચંદ્રનું દર્શન માણતાં માણતાં પૂર્ણતા તરફ જઇ શકાય, પૂર્ણચંદ્ર-પૂર્ણ પરમાત્માને પામી શકાય. શુક્રવારે વરદા ચતુર્થી નિમિત્તે જાણો તેનું મહત્વ.